**Aras Özbiliz**|  |
| Asmeniniai duomenys |
| **Pilnas vardas** | Aras Özbiliz  Արաս Օզբիլիզ |
| Gimimo data | 1990 m. kovo 9 d. (33 metai) |
| Gimimo vieta | Stambulas, Turkija |
| Ūgis | 1,75 m |
| Svoris | 72 kg |
| Klubai |
| Dabar žaidžia | FC Urartu |
| **Numeris** | nežinoma |
| **Pozicija** | vingeris, puolėjas |
| Jaunimo klubai |
| 19??–1998  1998–2010 | HVV Hollandia  AFC Ajax |
| Profesionalūs klubai\* |
| 2010–20122012–20132013–20162016–2019201620182018–20192019–20222023– | Nyderlandai AFC Ajax Rusija Krasnodaro „Kuban"Rusija Maskvos „Spartak"Turkija Beşiktaş JK → Ispanija Rayo Vallecano (skol.)  → Moldavija FC Sheriff (skol.) → Nyderlandai Willem II (skol.)Armėnija PyunikArmėnija FC Urartu | 26 00(2)24 0(11)35 00(3)06 00(0)03 00(0)04 00(0)14 00(1)26 00(6)09 00(4) |
| Nacionalinė komanda\*\* |
| 2012– | Armėnija Armėnija | 40 0(6) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. rugpjūčio 13 d..
\*\* Nacionalinės komandos pasirodymų irįvarčių duomenys 2023 m. sausio 23 d.. |

**Arasas Iozbilizas** (arm. Արաս Օզբիլիզ; g. 1990 m. kovo 9 d. Stambule) – armėnų futbolininkas, vingeris, puolėjas. Atstovavo nacionalinei Armėnijos rinktinei.

Karjera
-------

Özbiliz 2012 m. „Kubanės" klube
Gimė armėnų šeimoje Stambule, Turkijoje, o vėliau kartu su šeima persikėlė į Nyderlandus. Augo šiaurės vakaruose įsikūrusiame Horno mieste. Futbolo paslapčių sėmėsi HVV Hollandia ir „Ajax" klubo jaunimo ekipose. Jam buvo suteikta Nyderlandų pilietybė, o vėliau jis pasirinko atstovauti Armėnijos nacionalinei rinktinei.

### „Ajax" klubas

Nuo aštuonerių metukų priklausė Ajax klubo sistemai ir rungtyniavo visų amžiaus grupių ekipose. Pirmuoju profesionaliu klubu tapo AFC Ajax.

2010 m. lapkričio 28 d. įvyko žaidėjo debiutas „Eredivisie" rungtynėse prieš VVV-Venlo, kuomet 20-metis Ajax žaidėjas pasirodė iškart po pertraukos, pakeisdamas vidurio puolėją Teemu Tainio.

### „Kubanės" klubas

2012 m. persikėlė į Rusiją ir atstovavo tuometiniam Krasnodaro „Kuban". Nuo 2012 m. gegužės mėn. buvo žinoma, kad vyksta derybos dėl žaidėjo įsigijimo, tačiau sandoris įvyko 2012 m. rugpjūčio 8 d. Perėjimo išpirka siekė vieną milijoną eurų.

### Maskvos „Spartak"

2013 m. liepos mėn. pasirašė penkerių metų sutartį su Maskvos „Spartak". Iš šio perėjimo Kubanės klubas uždirbo dešimt milijonų eurų.

2014 m. gegužės mėn. žaidėjas patyrė priekinio kryžminio raiščio traumą, dėl kurios jam buvo atliktos dvi operacijos.

2015 m. balandį Murat Yakin, tuometinis „Spartak" treneris, pervedė žaidėją į rezervinę komandą, nors žaidėjas teigė esąs pasirengęs žaisti. Vėliau Özbiliz išsakė nuomonę, kad toks elgesys gali būti susijęs su Murato Jakino, etninio turko, antiarmėnišku nusistatymu.

### Beşiktaş

2016–2019 m. priklausė Beşiktaş JK, tačiau nuomos pagrindais rungtyniavo Rayo Vallecano (Ispanija), FC Sheriff (Tiraspolis) ir Willem II (Nyderlandai). 2016 m. sausio mėn. pasirašė sutartį su Turkijos klubu, o rugpjūčio mėn. paskolintas ispanams. 2018 m. vasario 7 d. FC Sheriff paskelbė apie naujoką. Tiraspolio Sheriff klubo gretose spėjo sužaisti ketverias rungtynes ir buvo pakviestas į Turkiją.

### Pyunik

2019 m. pasirašė sutartį su Jerevano „Pyunik". 2020 m. birželio 30 d. sutartis pratęsta ateinančiam sezonui

2022 m. spalio 13 d. 2022–2023 m. UEFA Europos konferencijų lygos grupių turnyro rungtynėse Vilniaus „Žalgiris" nugalėjo Armėnijos čempionus Jerevano „P’yunik" rezultatu 2:1. Po Fabijeno Uregos ir Renano Oliveiros tikslių smūgių žalgiriečiai pirmavo rezultatu 2:0, o Aras Özbiliz realizavo vienuolikos metrų baudinį ir sušvelnino rezultatą iki 2:1.

2022 m. gruodžio 28 d. pranešta, kad Özbiliz palieka klubą.

### Urartu

2023 m. sausio 17 d. tapo žinoma, kad Özbiliz pasirašė sutartį su Urartu.

Karjera nacionalinėje rinktinėje
--------------------------------

Nuo 2010 m. Armėnijos Futbolo Federacija ėmėsi kviesti žaidėją į jaunimo rinktinės stovyklas, tačiau tuo metu jam labiau rūpėjo įsitvirtinti AFC Ajax pagrindinėje ekipoje, todėl delsė priimti sprendimą, kuriai šaliai, Armėnijai ar Nyderlandams, atstovauti. Būta ir problemų su dokumentais, nes dar nebuvo suteikta Armėnijos pilietybė, tad debiutas Armėnijos jaunimo rinktinėse neįvyko.

2011 m. birželio pradžioje Özbilizas nusprendė atstovauti Armėnijos nacionalinei rinktinei.

2011 m. rugpjūčio mėnesį Özbiliz buvo iškviestas į draugiškas rungtynes su Lietuva. 2011 m. rugpjūčio 10 d. Kaune įvyko rungtynės, tačiau, nors ir buvo įtrauktas į rungtynių paraišką, nepakilo nuo suolo, nes 21 metų žaidėjas jautė nugaros skausmus. Šios rungtynės baigėsi Lietuvos rinktinės pergale rezultatu 3:0.

2012 m. debiutavo Armėnijos vyrų futbolo rinktinėje draugiškose rungtynėse prieš Kanadą.

2012 m. vasario 29 d. rungtynėse prieš Kanadą pelnė pirmąjį įvartį atstovaudamas nacionalinei rinktinei. Šiose rungtynėse armėnai nugalėjo kanadiečius rezultatu 3:1. Po Aras Özbiliz įvarčio rezultatas tapo 3:1, kuris nebepakito iki rungtynių pabaigos.

2012 m. lapkričio 14 d. pasižymėjo įvarčiu draugiškose rungtynėse prieš Lietuvos rinktinę. Septintą rungtynių minutę Edgar Manucharyan pelnė įvartį po Aras Özbiliz perdavimo. 65 minutę pasižymėjo Henrichas Mchitarjanas, o perdavimą atliko Aras Özbiliz. 72 minutę įvartį pelnė pats Aras Özbiliz po Gevorg Ghazaryan perdavimo. O 75 rungtynių minutę žaidėjas buvo pakeistas. Šios rungtynės baigėsi Armėnijos rinktinės pergale rezultatu 4:2.

Pasiekimai
----------

Armėnija **Jerevano „P’yunik"** 
* Armėnijos čempionas: 2021–2022 m.

Armėnija **FC Urartu**
* Armėnijos Premjer lyga (0): TBA
* Armėnijos futbolo supertaurė:

Nyderlandai **Ajax**
* Eredivisie: 2010–2011, 2011–2012 m.
* KNVB taurė: 2009–2010 m.

Turkija **Beşiktaş**
* Süper Lig: 2016–2017 m.

**Asmeniniai pasiekimai**
* AFC Ajax ateities talentas: 2009 m.

Šaltiniai
---------

1. ↑  national-football-teams.com
2. ↑  Rungtynių ataskaita pagal Ajax svetainę (archyvuota)
3. ↑  Kubanės klubo naujienos (archyvuota)
4. ↑  voetbalzone naujienos
5. ↑  vi.nl naujienos: perėjimas į Spartaką
6. ↑  ru:Озбилиз успешно прооперирован в Риме
7. ↑  ru:Озбилиз 15 сентября будет вторично прооперирован в Риме
8. ↑  Championat naujienos
9. ↑  lenta.ru: futbolininko pasisakymas
10. ↑  marca.com naujienos
11. ↑  FC Sheriff naujienos
12. ↑  FC Sheriff naujienos
13. ↑  Oficiali svetainė: naujoko pristymas
14. ↑  Oficiali svetainė: naujienos
15. ↑  Žalgiris 2-1 Pyunik pagal Soccerway
16. ↑  FC Pyunik Instagram
17. ↑  fcurartu.am naujienos: naujoko pristymas
18. ↑  armenexpress naujienos
19. ↑  Lietuva 3-0 Armėnija (2011 m. rugpjūčio 10 d.
20. ↑  Lietuva 3-0 Armėnija pagal Soccerway
21. ↑  eu-football svetainės duomenys
22. ↑  Kanada 1-3 Armėnija
23. ↑  Draugiškos rungtynės Armėnija 4-2 Lietuva
24. ↑  2021–2022 m. sezonas pagal RSSSF duomenų bazę

Nuorodos
--------

* Soccerway
* Transfermarkt